
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL GEOGRAFIJOS OLIMPIADOS 9–12 KLASIŲ MOKINIAMS ORGANIZAVIMO

2026 m. kovo    d. Nr. AT-
Šakiai

Vadovaudamasis Lietuvos mokinių geografijos olimpiados sąlygomis, patvirtintomis Lietuvos neformaliojo švietimo agentūros 2024 m. gruodžio 5 d. įsakymu Nr. R1-590 ,,Dėl Lietuvos mokinių geografijos olimpiados sąlygų patvirtinimo“, Mokinių dalykinių olimpiadų, konkursų ir kitų renginių nuostatų, patvirtintų Lietuvos Respublikos švietimo, mokslo ir sporto ministro 2020 m. gegužės 5 d. įsakymu Nr. V-663 ,,Dėl mokinių dalykinių olimpiadų, konkursų ir kitų renginių nuostatų patvirtinimo”, 9 punktu, 2026 m. Lietuvos mokinių dalykinių olimpiadų, konkursų ir kitų renginių grafiku, patvirtintu Lietuvos Respublikos švietimo, mokslo ir sporto ministro 2025 m. gruodžio 8 d. įsakymu Nr. V-1230 ,,Dėl 2026 m. Lietuvos mokinių dalykinių olimpiadų, konkursų ir kitų renginių grafiko patvirtinimo“, bei atsižvelgdamas į Lietuvos neformaliojo švietimo agentūros 2025 m. vasario 26 d. raštą Nr. R6-141 „Dėl 2026 m. Lietuvos mokinių geografijos olimpiados II (savivaldybių) etapo organizavimo“: 
1. N u r o d a u 2026 m. kovo 17 d. 10.00 val. VDU Šakių „Žiburio“ gimnazijoje vykdyti geografijos olimpiados 9–12 klasių mokiniams rajono etapą.
2. S u d a r a u olimpiados organizavimo ir vertinimo komisiją:
Asta Ulinskienė	– 	VDU Šakių „Žiburio“ gimnazijos vyresnioji mokytoja, komisijos pirmininkė;
Birutė Januševičienė	–	Griškabūdžio gimnazijos vyresnioji mokytoja;
Evelina Karpavičienė	– 	Kudirkos Naumiesčio Vinco Kudirkos gimnazijos mokytoja metodininkė;
Jolanta Puidokienė	–	Lukšių Vinco Grybo gimnazijos mokytoja metodininkė;
Agnė Zizaitė	–	Šakių rajono „Nemuno“ mokyklos mokytoja.
3. S k i r i u savivaldybės administracijos Švietimo, kultūros ir sporto skyriaus vyriausiąją specialistę Ingridą Kasparavičienę geografijos olimpiados 9–12 klasių mokiniams rajono etapo koordinatore.


Administracijos direktorius	Vytautas Ižganaitis


	
Parengė 
Švietimo, kultūros ir sporto skyriaus 
vyriausioji specialistė

Ingrida Kasparavičienė
2026-03-12
image1.png
V4
m





